Document ID: 32007D0326

ODLOČBA KOMISIJE
z dne 27. aprila 2007
o potrditvi obračunov plačilnih agencij Madžarske in Malte v zvezi z izdatki, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2005
(notificirano pod dokumentarno številko C(2007) 1894)
(Besedilo v angleškem in madžarskem jeziku je edino verodostojno)
(2007/326/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(3) Uredbe,
po posvetovanju z Odborom Sklada,
ob upoštevanju naslednjega:
(1)
Z Odločbo Komisije 2006/322/ES (2) so bili za proračunsko leto 2005 potrjeni obračuni vseh plačilnih agencij razen nemške plačilne agencije „Bayern-Umwelt“, italijanske plačilne agencije „AGEA“, luksemburške plačilne agencije „Ministère de l'Agriculture“, madžarske plačilne agencije „ARDA“, portugalske plačilne agencije „IFADAP“ in malteške plačilne agencije „MRAE“.
(2)
Potem ko sta Madžarska in Malta poslali nove informacije in po izvedbi dodatnih preverjanj, lahko Komisija odloča o celovitosti, točnosti in verodostojnosti obračunov, ki so jih predložile madžarska plačilna agencija „ARDA“ in malteška plačilna agencija „MRAE“.
(3)
V skladu z drugim pododstavkom člena 7(3) Uredbe (ES) št. 1258/1999 ta odločba ne posega v poznejše odločitve Komisije, s katerimi se iz financiranja Skupnosti izločijo izdatki, ki niso bili izvedeni v skladu s predpisi Skupnosti -
SPREJELA NASLEDNJO ODLOČBO:
Člen 1
Potrdijo se obračuni madžarske plačilne agencije „ARDA“ in malteške plačilne agencije „MRAE“ v zvezi z izdatki, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2005.
Zneski, ki se v skladu s to odločbo izterjajo od zadevne države članice ali plačajo zadevni državi članici, so opredeljeni v Prilogi I.
Zneski, ki se v skladu s to odločbo izterjajo od posamezne države članice ali plačajo posamezni državi članici na področju ukrepov za razvoj podeželja, ki se uporabljajo na Madžarskem in Malti, so opredeljeni v Prilogi II in Prilogi III.
Člen 2
Ta odločba je naslovljena na Republiko Madžarsko in Republiko Malto.
V Bruslju, 27. aprila 2007

Labels: 4
18
15
19